Það er ekki hægt að bjóða 25 manns upp á kjötsúpu án þess að hafa rófur svo ég skrapp yfir í austurbæ , þar voru til 6 st. rófur og ég keypti þær allar svo nú er rófulaust á Tröllaskaga . Geng stoltur út með rófurnar mínar í poka og sé þá rautt fallegt hús sem hér áður fyrr var símstöð . Þarna er núna Kaffihúsið Klara á jarðhæð og Gistihús Jóa á efri hæð . Kaffi Klara og Gistihús Jóa í gömlu símstöðinni í Ólafsfirði Já hugsa ég , hér ræður ríkjum hún Bjarkey Gunnarsdóttir alþingiskona og maðurinn hennar hann Helgi Jóhannsson . Kaffihúsið heitir Klara eftir mömmu hennar og Gistihúsið Jói eftir pabba hans . Best ég stingi inn hausnum og athuga hvort að hún er á staðnum . Feimin skólastúlka með hárið í hnút stendur við afgreiðsluborðið , hún minnir mig á Bjarkey á sínum yngri árum . Eða varð hún bara allt í einu feimin þegar ég kem með myndavélina og kynni mig , rétt áðan heyrði ég hana tala reiprennandi ensku við einn túristann á staðnum . " Ekki taka mynd ...... ég skal ná í mömmu hún er uppi að þrífa " , svo faldi hún sig bak við búðarborðið en ég náði samt mynd . Ekki taka mynd ..... Hún kynnti sig aldrei með nafni , sagði bara " ég er bara örverpið hennar mömmu " . Þarna birtist svo Alþingiskonan , dröslandi risa ryksugu niður stigann úr Gistihúsi Jóa . ( Klikkið á mynd 1 og sjáið hana stærri , takið einnig eftir gömlu símaklefunum og stórum grænum peningaskáp . Þar voru geymdir símavíxlar , frímerki og peningar hér áður fyrr . ) Bjarkey ! Það eru nú örugglega ekki margir starfsfélagar þínir frá alþingi sem þræla við þrif og annað í sínu sumarleyfi segi ég þegar ég sé hana í rauðum vinnukonuslopp með þessa stór ryksugu . " Úff , nei það held ég nú ekki segir þingmaðurinn og hlær " . Bjarkey Gunnarsdóttir alþingismaður fyrir VG tekur pásu frá þrifunum til að spjalla smástund við mig . Ég hef nú svona frétt af þér í gegnum árinn og á Facebook byrja ég , ég hélt nú að þú værir aðallega kennari , námsráðgjafi og bæjarfulltrúi . Nú ert þú á alþingi , svo rekur þú Kaffihús og Gistihús með . Er þetta ekki svolítið mikið ? Jú , jú þetta stemmir allt en svo erum við einnig með gistiheimili hérna suður í firðinum , svo já þetta er nú að verða fullmikið . En þetta er gaman og gefandi , maður hittir mikið af skemmtilegu fólki í gegnum ferðamennskuna . Þetta er mjög heimilislegt og flott innréttað alltsaman hjá ykkur segi ég og Bjarkey gengur með mér um kaffihúsið og sýnir mér hitt og þetta . " Já við lögðum mikinn tíma í að finna réttar mublur og muni , vildum hafa þennan gamaldags heimilislega stíl og samtímis hafa gömlu símstöðina sýnilega sem eðlilegan hluta af kaffihúsinu . Ég baka næstum allt sjálf , svo getur fólk komið og lesið bækur og það getur líka tekið með sér bók ef það skilur aðra eftir í staðinn . Meiningin er að skapa kósý stemmingu og að fólki líði eins og heima hjá sér " . Síminn minn hringir allt í einu og ég svara og heyri í reiða , óþolinmóða konurödd segja : " Hvar eru rófurnar ? Ertu ekki að koma með rófurnar ? " Ó fyrirgefðu elskan mín , gleymdi mér smástund , er að spjalla við Bjarkey hérna á Kaffi Klöru . " Hættur þessu helv ... kjaftæði og komdu með rófurnar " .......... svo lagði hún bara á " . Bjarkey stendur við bókaskiptavagninn og við erum einmitt að dáðst að norðurljósamyndunum hans Gísla húsvarðar í Menntaskólanum þegar reiða konan hringdi . Heyrðu ! Ég verð víst að drífa mig með rófurnar til Sigló , takk fyrir spjallið Bjarkey . Flýti mér aðeins of mikið , gleymi rófunum og sný við móður og másandi , svo hugsa ég . Guði sé lof það tekur bara 15 mínútur að keyra þetta , þau eru algjör kraftaverk þessi göng . Takk Stjáni frændi fyrir þessu frábæru göng ! Það er hægt að fara til Ólafsfjarðar og til baka á hálftíma að kaupa rófur , ef maður lendir ekki á snakki á Kaffi Klöru .